stanford-oval/wikipedia huggingface dataset:
เล็ก นานา

| เล็ก นานาป> ช., ป.ภ., ท.ม. |
| --- | --- |


รัฐมนตรีว่าการกระทรวงวิทยาศาสตร์และเทคโนโลยี
ดำรงตำแหน่ง 28 สิงหาคม พ.ศ. 2528 – 5 สิงหาคม พ.ศ. 2529
นายกรัฐมนตรี: พลเอกเปรม ติณสูลานนท์
ก่อนหน้า: บัญญัติ บรรทัดฐาน (รักษาราชการ)
ถัดไป: บัญญัติ บรรทัดฐาน
เลขาธิการพรรคประชาธิปัตย์
ดำรงตำแหน่ง 3 เมษายน พ.ศ. 2525 – 5 เมษายน พ.ศ. 2529
ก่อนหน้า: ศ.(พิเศษ) มารุต บุนนาค
ถัดไป: วีระ มุสิกพงศ์
 
ข้อมูลส่วนบุคคล
เกิด: 18 มีนาคม พ.ศ. 2468 จังหวัดพระนคร ประเทศสยาม
เสียชีวิต: 1 เมษายน พ.ศ. 2553 (85 ปี) กรุงเทพมหานคร ประเทศไทย
ศาสนา: อิสลาม
พรรคการเมือง: ประชาธิปัตย์ (2489–2553)
คู่สมรส: ยุพดี นานา
บุตร: ยุพ นานา

เล็ก นานา (18 มีนาคม พ.ศ. 2468 – 1 เมษายน พ.ศ. 2553) เลขาธิการพรรคประชาธิปัตย์ คนที่ 9 อดีตรัฐมนตรีช่วยว่าการกระทรวงการต่างประเทศ อดีตรัฐมนตรีว่าการกระทรวงวิทยาศาสตร์และเทคโนโลยี และอดีตสมาชิกสภาผู้แทนราษฎรกรุงเทพมหานคร หลายสมัย
การเมือง

นายเล็ก นานา เข้าสู่วงการการเมืองโดยถือเป็นสมาชิกพรรคประชาธิปัตย์ในยุคก่อตั้ง ในสมัยที่มี นายควง อภัยวงศ์ เป็นหัวหน้าพรรค โดยเป็น ส.ส. กรุงเทพมหานคร หลายสมัย และเคยดำรงตำแหน่งรัฐมนตรีในหลายกระทรวง
การเมือง > การดำรงตำแหน่งรัฐมนตรี

นายเล็ก นานา ได้รับแต่งตั้งเป็นรัฐมนตรีช่วยว่าการกระทรวงการต่างประเทศ ในรัฐบาลหม่อมราชวงศ์เสนีย์ ปราโมช แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย ต่อมาได้รับแต่งตั้งเป็นรัฐมนตรีช่วยว่าการกระทรวงการต่างประเทศ ครั้งที่ 2 ในรัฐบาลหม่อมราชวงศ์เสนีย์ ปราโมช (ครม.37) จนกระทั่งพ้นจากตำแหน่งเนื่องจากนายกรัฐมนตรีลาออก หลังจากรับตำแหน่งได้ 5 เดือน และได้รับแต่งตั้งอีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่ รวมระยะเวลาในการดำรงตำแหน่งรัฐมนตรีช่วยว่าการกระทรวงการต่างประเทศ ใน 3 คณะรัฐมนตรี เพียง 6 เดือนเศษ
ต่อมาได้รับแต่งตั้งเป็นรัฐมนตรีว่าการกระทรวงวิทยาศาสตร์ เทคโนโลยีและการพลังงาน ในสมัยรัฐบาล พล.อ.เปรม ติณสูลานนท์ ในวันที่  28 สิงหาคม พ.ศ. 2528 แทนนายดำรง ลัทธพิพัฒน์ รัฐมนตรีคนก่อนและอดีตเลขาธิการพรรคประชาธิปัตย์ ซึ่งเสียชีวิตจากการทำอัตตวินิบาตกรรม
ชีวิตส่วนตัว

นายเล็ก นานา เป็นหนึ่งในผู้ร่วมก่อตั้งพรรคประชาธิปัตย์มาแต่แรกเริ่ม เป็นเจ้าของที่ดินหลายแห่งในกรุงเทพมหานคร ตั้งแต่สมัยราคาที่ดิน ยังไม่แพงนัก และกรุงเทพมหานครยังไม่เจริญเหมือนปัจจุบัน และโดยได้รับสืบทอดมาจากบรรพบุรุษ จนได้ฉายาในยุคนั้นว่า "ราชาที่ดินกรุงเทพ" จากการมีที่ดินมากในกรุงเทพมหานคร  มีซอยหนึ่งในถนนสุขุมวิทตั้งชื่อซอยตามนามสกุลของนายเล็ก คือ ซอยนานา หรือ สุขุมวิทซอย 4 ซึ่งเป็นที่ตั้งของบริษัทธุรกิจประเภทต่าง ๆ มากมาย รวมถึงพื้นที่บริเวณนั้นก็ถูกเรียกว่า ย่านนานา นายเล็ก นานา เป็นเลขาธิการพรรคประชาธิปัตย์ในสมัยที่นายพิชัย รัตตกุล เป็นหัวหน้าพรรค และได้ยกที่ดินส่วนตัว ในซอยเศรษฐศิริ เขตพญาไท ให้เป็นที่ทำการถาวรของพรรคประชาธิปัตย์มาจนถึงปัจจุบัน
นายเล็ก นานา เป็นชาวไทยเชื้อสายอินเดีย นับถือศาสนาอิสลามนิกายชีอะ โดยมีบรรพบุรุษมาจากอินเดีย ซึ่งต้นตระกูลนานา คือ  อาลีสาย อะหะหมัด เทปาเดีย ซึ่งมีถิ่นกำเนิดที่เมืองแรนเดอร์ รัฐคุชราต ได้เข้ามาอาศัยและประกอบธุรกิจในประเทศไทยตั้งแต่รัชสมัยพระบาทสมเด็จพระจอมเกล้าเจ้าอยู่หัว
นายเล็ก นานามีบุตร 2 คนและ ธิดา 1 คนโดย 1 ในบุตรของนายเล็ก นานาคือ นาย ยุพ นานา ได้เข้าสู่เส้นทางการเมืองเหมือนกันโดยเคยดำรงตำแหน่ง ผู้ช่วยรัฐมนตรีกระทรวงแรงงานในสมัยรัฐบาล นาย อภิสิทธิ์ เวชชาชีวะและ ที่ปรึกษารัฐมนตรีกระทรวงพัฒนาสังคมและความมั่นคนของมนุษย์ในสมัยรัฐบาล พลเอก ประยุทธ์ จันทร์โอชา  และเคยเป็นสมาชิกสภาผู้แทนราษฎรไทย ชุดที่ 25 โดยเป็นสมาชิกไม่ถึงหนึ่งเดือน
ถึงแก่อนิจกรรม

นายเล็ก นานา ได้ถึงแก่กรรม เมื่อเวลา 02.41 น. ของวันที่ 1 เมษายน พ.ศ. 2553 ด้วยโรคหัวใจ ที่โรงพยาบาลปิยะเวท สิริอายุได้ 85 ปี
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2528 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
สุวโรช พะลัง

| สุวโรช พะลังม> ป.ช., ม.ว.ม. |
| --- | --- |
สุวโรช ใน พ.ศ. 2552

สมาชิกสภาผู้แทนราษฎรจังหวัดชุมพร
ดำรงตำแหน่ง 13 กันยายน พ.ศ. 2535 – 24 กุมภาพันธ์ พ.ศ. 2549
 
ข้อมูลส่วนบุคคล
เกิด: 29 เมษายน พ.ศ. 2497 อำเภอสวี จังหวัดชุมพร ประเทศไทย
เสียชีวิต: 21 มิถุนายน พ.ศ. 2554 (57 ปี) โรงพยาบาลศิริราช กรุงเทพมหานคร ประเทศไทย
พรรคการเมือง: ประชาธิปัตย์ (2534–2554)
คู่สมรส: สิรินทร์นาถ พะลัง

สุวโรช พะลัง (29 เมษายน พ.ศ. 2497 – 21 มิถุนายน พ.ศ. 2554) ชื่อเล่น นก อดีตสมาชิกสภาผู้แทนราษฎรจังหวัดชุมพร อดีตกรรมการบริหารพรรคประชาธิปัตย์
ประวัติ

สุวโรช เกิดเมื่อวันที่ 29 เมษายน พ.ศ. 2497 สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง ปี 2519 และระดับปริญญาโท จากสถาบันบัณฑิตพัฒนบริหารศาสตร์
สุวโรช มีน้องชายเป็นนักการเมืองเช่นเดียวกันคือ ฉัตรชัย พะลัง อดีตรองนายกองค์การบริหารส่วนจังหวัดชุมพร ที่ลงสมัครรับเลือกตั้งสมาชิกวุฒิสภา จ.ชุมพร เมื่อ ปี พ.ศ. 2549 ได้คะแนนเป็นอันดับหนึ่ง ชนะ พลเอก ไพโรจน์ นาคฉัตรีย์ น้องชายของ ปริญญา นาคฉัตรีย์ กรรมการการเลือกตั้ง (กกต.) แต่ไม่ได้รับการประกาศรับรองผลการเลือกตั้งจาก กกต. จนมีการฟ้องร้องดำเนินคดี พลตำรวจเอก วาสนา เพิ่มลาภ ประธาน กกต. รวมทั้ง ปริญญา นาคฉัตรีย์ และวีระชัย แนวบุญเนียร กกต. เป็นจำเลยในความผิด ฐานปฏิบัติหน้าที่หรือละเว้นการปฏิบัติหน้าที่โดยมิชอบ ตาม ประมวลกฎหมายอาญา มาตรา 157, ความผิดตาม พ.ร.บ. ว่าด้วยคณะกรรมการการเลือกตั้ง พ.ศ. 2541 มาตรา 24 และหมิ่นประมาทโดยการโฆษณา
สุวโรช ถึงแก่อนิจกรรมเมื่อวันที่ 21 มิถุนายน พ.ศ. 2554 เวลา 12.50 น. ที่โรงพยาบาลศิริราช ด้วยโรคมะเร็งปอดที่เจ้าตัวรักษามานาน สิริอายุได้ 57 ปี โดยถือเป็นการถึงแก่กรรมระหว่างการเลือกตั้งทั่วไปในปีเดียวกันด้วย โดยที่สุวโรชเป็นผู้สมัครในระบบบัญชีรายชื่อของพรรคลำดับที่ 24
การทำงาน

ก่อนเข้าสู่วงการเมืองประกอบอาชีพเป็น ทนายความ และเริ่มต้นชีวิตการเมือง จากการเมืองท้องถิ่นมาก่อน นายสุวโรชมีชื่อเรียกโดยสื่อมวลชนทั่วไปว่า "เสี่ยนก"
สุวโรช เคยดำรงตำแหน่งเทศมนตรี และนายกเทศมนตรีตำบลหลังสวน ต่อมาได้รับเลือกตั้งเป็นสมาชิกสภาผู้แทนราษฎร 5 สมัย (2535/2, 2538, 2539, 2544 และ 2548) เคยดำรงตำแหน่งข้าราชการการเมือง ได้แก่ ผู้ช่วยเลขานุการรัฐมนตรีว่าการกระทรวงการคลัง (พ.ศ. 2535) ประธานกรรมาธิการยุติธรรมและสิทธิมนุษยนชน สภาผู้แทนราษฎร เป็นประธานคณะทำงานติดตามสถานการณ์ของโรคไข้หวัดนก (พ.ศ. 2547) และเคยดำรงตำแหน่งกรรมการบริหารพรรคประชาธิปัตย์ ในตำแหน่งผู้ช่วยเลขาธิการพรรคประชาธิปัตย์ และกรรมการคัดสรรผู้สมัครสมาชิกสภาผู้แทนราษฎร พรรคประชาธิปัตย์ ในการเลือกตั้ง พ.ศ. 2550 ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ แต่เสียชีวิตก่อนจะมีการเลือกตั้ง
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สุพล จุลใส

| สุพล จุลใสป> ช., ป.ม. |
| --- | --- |


สมาชิกสภาผู้แทนราษฎรจังหวัดชุมพร
อยู่ในวาระ
เริ่มดำรงตำแหน่ง  24 มีนาคม พ.ศ. 2562 (5 ปี 345 วัน)
ก่อนหน้า: ธีระชาติ ปางวิรุฬรักษ์
 
ข้อมูลส่วนบุคคล
เกิด: 4 มกราคม พ.ศ. 2510 (58 ปี) อำเภอสวี จังหวัดชุมพร ประเทศไทย
พรรคการเมือง: ประชาธิปัตย์ (2549–2561) รวมพลัง (2561–2566) รวมไทยสร้างชาติ (2566–ปัจจุบัน)
คู่สมรส: รัชนี จุลใส

สุพล จุลใส ป.ช. ป.ม. (เกิด 4 มกราคม พ.ศ. 2510) ชื่อเล่น ลูกช้าง ปัจจุบันดำรงตำแหน่งสมาชิกสภาผู้แทนราษฎรจังหวัดชุมพร สังกัดพรรครวมไทยสร้างชาติ อดีตนายกองค์การบริหารส่วนจังหวัดชุมพร
ประวัติ

สุพล เกิดเมื่อวันที่ 4 มกราคม พ.ศ. 2510 ที่ ตำบลครน อำเภอสวี จังหวัดชุมพร  เป็นบุตรนายบุญธรรม นางหนูจวน จุลใส และเป็นพี่ชายนายชุมพล จุลใส ด้านครอบครัวสมรสกับนางรัชนี จุลใส มีบุตร 1 คน
สำเร็จการศึกษาระดับปริญญาตรี ศิลปศาสตรบัณฑิต สาขาการพัฒนาชุมชน จากมหาวิทยาลัยราชภัฏสุราษฎร์ธานี และระดับปริญญาโท รัฐประศาสนศาสตรมหาบัณฑิต (รัฐประศาสนศาสตร์ (นโยบายสาธารณะ)) จากมหาวิทยาลัยราชภัฏบ้านสมเด็จเจ้าพระยา
งานการเมือง

สุพล เข้าสู่วงการการเมืองด้วยการเป็นนายกองค์การบริหารส่วนตำบลนาสัก เมื่อ พ.ศ. 2553 จากนั้นก็ได้รับเลือกให้เป็นนายกองค์การบริหารส่วนจังหวัดชุมพร ตั้งแต่ปี พ.ศ. 2555 ถึง พ.ศ. 2561 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรครวมพลังประชาชาติไทย โดยสามารถเอาชนะธีระชาติ ปางวิรุฬห์รักษ์ อดีต สส. ชุมพร 3 สมัย จากพรรคประชาธิปัตย์ ไปได้ และเป็นผู้สมัครเพียงคนเดียวของพรรคที่ได้รับการเลือกตั้งในระบบแบ่งเขตในการเลือกตั้งครั้งนี้
ต่อมาสุพลได้ยื่นหนังสือลาออกจากการเป็นสมาชิกสภาผู้แทนราษฎรเมื่อวันศุกร์ที่ 27 มกราคม พ.ศ. 2566 พร้อมกับนาวาอากาศเอกอนุดิษฐ์ นาครทรรพจากพรรคเพื่อไทย
งานการเมือง > สมาชิกสภาผู้แทนราษฎร

สุพล จุลใสได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดชุมพร สังกัดพรรครวมพลัง
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดชุมพร สังกัดพรรครวมไทยสร้างชาติ
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
สุธิตา ชนะชัยสุวรรณ

| สุธิตา ชนะชัยสุวรรณ |
| --- | --- |
เกิด: 28 มกราคม พ.ศ. 2541 (27 ปี) กรุงเทพมหานคร ประเทศไทย
แนวเพลง: ป็อป, ป็อปร็อก
อาชีพ: นักร้อง นักแสดง
ช่วงปี: พ.ศ. 2557 - ปัจจุบัน
ค่ายเพลง: สมอลล์รูม
สุธิตา ชนะชัยสุวรรณ ชื่อเล่น อิมเมจ เป็นนักร้องและนักแสดงชาวไทย มีชื่อเสียงจากแข่งขันร้องเพลงและได้ตำแหน่งรองชนะเลิศรายการเดอะวอยซ์ไทยแลนด์ ซีซั่นที่ 3 ปัจจุบันอยู่ภายใต้สังกัด สมอลล์รูม และได้มีผลงานออกมาอย่างต่อเนื่อง เช่น ใจเย็น ไม่มี และ Film
ประวัติ

สุธิตาเกิดเมื่อวันที่ 28 มกราคม พ.ศ. 2541 ที่กรุงเทพมหานคร สำเร็จการศึกษาระดับมัธยมศึกษาจากโรงเรียนสามเสนวิทยาลัย จากนั้นจึงเข้าศึกษาต่อในระดับปริญญาตรีที่คณะเศรษฐศาสตร์ มหาวิทยาลัยธรรมศาสตร์ (ภาคภาษาอังกฤษ) เธอชอบร้องเพลงมาตั้งแต่สมัยอนุบาล และเข้าร่วมกิจกรรมดนตรีต่างๆของโรงเรียนมาตลอด จนช่วงมัธยมปลายได้สมัครเข้าร่วมรายการเดอะวอยซ์ ซีซั่น 3 และคว้าตำแหน่งรองชนะเลิศ
จุดยืนทางการเมือง

สุธิตาเป็นบุคคลแรก ๆ ในวงการบันเทิงนับตั้งแต่รัฐประหารในประเทศไทย พ.ศ. 2557 ที่แสดงความคิดเห็นเชิงประเด็นสังคมและการเมือง (หรือ Call out) โดยในเดือนสิงหาคม พ.ศ. 2560 เธอได้โพสต์ในทวิตเตอร์ส่วนตัวโดยการวิจารณ์ประเทศตัวเองว่า "เฮงซวย" และยังพิมพ์ในช่วงท้ายว่า "ยิงกูดิ" โดยภายหลังได้ยอมรับว่าเกิดจากการรอรถเมล์นานเกินไปและเป็นมานานแล้ว โดยมีทั้งผู้ที่สนับสนุนและเห็นต่างจากความคิดของเธอจนเป็นประเด็นในสังคมออนไลน์  นอกจากนี้ ยังได้แสดงการสนับสนุนการประท้วงในประเทศไทย พ.ศ. 2563–2564  และวิพากษ์วิจารณ์การทำงานของรัฐบาลประยุทธ์ จันทร์โอชา รวมถึงแสดงความเห็นเกี่ยวกับสังคมในช่วงการระบาดทั่วของโควิด-19 ในประเทศไทย   ทั้งยังแสดงความคิดเห็นหลังจาก พิธา ลิ้มเจริญรัตน์ ไม่ผ่านการโหวตจากสมาชิกวุฒิสภาในรอบแรก
ผลงาน > เพลง

มองฉันที  (ประกอบภาพยนตร์ ฉลาดเกมส์โกง)
เหลือวิญญาณก็จะรัก (ประกอบภาพยนตร์ แสงกระสือ)
ดอกไม้ลายพาดกลอน (ประกอบละคร ดอกไม้ลายพาดกลอน)
ไม่ใช่คนเดิม  (ประกอบละคร คมแฝก)
ผิดไหมที่รักเธอ (ประกอบซีรีส์ เมืองมายา Live ตอน มายารัก On Lie)
เกมล่าเธอ (ประกอบซีรีส์ Wolf เกมล่าเธอ)
เหงา (ประกอบละคร วัยแสบสาแหรกขาด โครงการ 2)
Saveme (ประกอบละคร บาปอยุติธรรม)
ไม่มีวันกลับมา (ประกอบซีรีส์ หอมกลิ่นความรัก)
จม (ประกอบละคร เกมรักทรยศ)
ซิงเกิ้ล
Not A Goodbye
ใจเย็น
Unlucky
เหงา
เข้าใจ
ไม่มี
Film
Sad New Year
Your Song
ความฝัน
BFF
ให้ดาวช่วยปลอบประโลมหัวใจของเธอให้หายดี (ร่วมร้องกับ THEMOONWILLALWAYSBEWITHME)
อัลบั้ม
| ปี | อัลบั้ม | รายชื่อเพลง |
| --- | --- | --- |
| 2567 | Actress |  โกหกให้เก่ง (BElieVE)  ยืนงงเพราะหลงเธอ (GPS)  มารยาทดี (Reflect)  ขอให้เธอโชคร้าย (Bad Wishes) Feat. Smew  YOU  มือที่ 1 (Promise Ring) Feat. Stamp  Only You  แต่งค่ะ (I Do)  ใครสักคน (Somebody)  Actress |
ผลงาน > เพลง > อื่นๆ

สายลมที่หลับใหล Where the Wind Sleep (เพลงประกอบเกม เบลด แอนด์ โซล ภาษาไทย)
ผลงาน > ละคร

สงครามเพลง (พ.ศ. 2560) ช่อง 3 เอสดี รับบทเป็น อิงอร กิตติธันญพัฒน์ (อายส์)
กามเทพผิดคิว (พ.ศ. 2564) พีพีทีวี รับบทเป็น ดา
แหล่งข้อมูลอื่น

สุธิตา ชนะชัยสุวรรณ ที่อินสตาแกรม
กัมปงโลรงบ่วงก๊ก

1°23′0″N 103°52′41″E﻿ / ﻿1.38333°N 103.87806°E﻿ / 1.38333; 103.87806
| กัมปงโลรงบ่วงก๊ก |
| --- | --- |
หมู่บ้าน

ประเทศ: สิงคโปร์
ภูมิภาค: ภาคตะวันออกเฉียงเหนือ
ย่าน: บ่วงก๊ก (ว่านกั๋ว)
พื้นที่
 • ทั้งหมด: 0.3181 ตร.กม. (0.12281 ตร.ไมล์)
 : (12248.1 ม. 2)
ประชากร
 • ทั้งหมด: n/a คน
 : 28 ครัวเรือน
กัมปงโลรงบ่วงก๊ก (มลายู: Kampong Lorong Buangkok หรือ Kampung Lorong Buangkok; อักษรยาวี: كامڤوڠ لوروڠ بواڠكوق; จีน: 罗弄万国村; พินอิน: Luónòng Wàn Guó Cūn; แต้จิ๋ว: หล่อหล่งบ่วงก๊กชึง) เป็นหมู่บ้านที่ตั้งอยู่ในย่าน บ่วงก๊ก (Buangkok หรือ ว่านกั๋ว ตามสำเนียงจีนมาตรฐาน) ใน เขตโห้วก่าง ประเทศสิงคโปร์ สร้างขึ้นใน พ.ศ. 2499 ถือเป็นกำปง (หมู่บ้าน) ดั้งเดิมแห่งสุดท้ายที่ยังหลงเหลืออยู่บนเกาะสิงคโปร์ในปัจจุบัน กำปงนี้ตั้งอยู่เลียบทางน้ำสุไหงพังโกล ที่ระบายลงสู่ ช่องแคบยะโฮร์ ฝั่งตะวันออก
ปัจจุบันกำปงนี้ได้เป็นส่วนหนึ่งของนโยบายการท่องเที่ยวในประเทศสิงคโปร์ ซึ่งนำเสนอ วิถีการใช้ชีวิตในกำปงตามแบบพื้นเมืองดั้งเดิม
ประวัติ

กัมปงโลรงบ่วงก๊ก มีชื่อเรียกอีกชื่อหนึ่งว่า Kampong Selak Kain ใน ภาษามลายู หมายถึง 'การถกโสร่งขึ้น' ตามประวัติในระยะต้น ๆ ของหมู่บ้าน (ในคริสต์ศตวรรษที่ 20) ชาวบ้านยกโสร่งขึ้นและขมวดปมเพื่อลุยน้ำเมื่อเกิดน้ำท่วมฉับพลันในหมู่บ้าน เดิมที่ดินของกำปงนี้ได้ถูกซื้อใน พ.ศ. 2499 จาก Huang Yu Tu โดย ซ่ง เตียวกุน (Sng Teow Koon) นักธุรกิจขายยาแผนจีนโบราณ  ขณะที่ซื้อนั้นที่ดินผืนนี้มีบ้านปลูกสร้างอาศัยแล้ว 4 - 6 หลัง ซ่ง เตียวกุน ได้ปลูกบ้านของเขากับครอบครัวร่วมในที่ดินดังกล่าว และเริ่มให้คนเช่าที่ดินเพื่อสร้างที่อยู่อาศัย ที่ดินผืนดังกล่าวได้ตกทอดมาถึงทายาท หนึ่งในนั้นคือ ซ่ง มุ้ยหง (Sng Mui Hong) ซึ่งยังคงอาศัยอยู่ในหมู่บ้านกับหลานสาวของเธอ พี่น้องอีก 3 คนของซ่ง มุ้ยหงซึ่งเป็นเจ้าของร่วมได้แต่งงานและย้ายออกจากหมู่บ้านไปทั้งหมด
การพัฒนาเป็นกำปง(หมู่บ้าน) ในระยะต้นที่ดินเป็นพื้นที่หนองน้ำและมีบ้านเพียง 5-6 หลัง ในช่วงทศวรรษที่ 1960 ซึ่งเป็นช่วงที่มีผู้อยู่อาศัยมากที่สุด มีประมาณ 40 ครัวเรือน พื้นที่ดินเคยมีขนาด 21,460 ตร.ม. และถูกลดขนาดลงเหลือ 12248.1 ตร.ม. รัฐบาลเป็นผู้บริการจัดหาระบบสาธารณูปโภคพื้นฐานให้แก่ชุมชนของกำปง คือ ไฟฟ้า น้ำประปา และการเก็บขยะ การไปรษณีย์โดยมีเจ้าหน้ามาเก็บและส่งโดยมอเตอร์ไซค์วันละครั้ง
ประวัติ > ผู้อยู่อาศัย

ในช่วงทศวรรษที่ 1960 ชาวบ้านส่วนใหญ่ทำงานใน โรงพยาบาลวูดบริดจ์ (Woodbridge Hospital) หรือโรงงานที่อยู่ใกล้เคียง เด็ก ๆ เข้าเรียนในโรงเรียนใกล้เคียง เช่น โรงเรียนประถมศึกษาเอี๋ยฉู่กั้ง (Yio Chu Kang Primary School) ผู้อยู่อาศัยเคยจ่ายค่าเช่า 2 – 3 เหรียญสิงคโปร์ ชาวบ้านส่วนมากเลี้ยงไก่เพื่อเป็นอาหารและใช้ชีวิตอย่างดั้งเดิมและไม่ใส่ใจการเปลี่ยนแปลงเมืองของพื้นที่รอบข้าง
ผู้อยู่อาศัยในปัจจุบัน ประกอบอาชีพช่างแต่งหน้า คนงาน และส่วนใหญ่เป็๋นผู้สูงอายุ ปัจจุบันมี 28 ครัวเรือน (เป็น เชื้อสายจีน 18 ครัวเรือน และ เชื้อสายมาเลย์ 10 ครัวเรือน) ซึ่งจ่ายค่าเช่าโดยเฉลี่ยประมาณ 13 ดอลลาร์สิงคโปร์ ชาวกำปงยังคงมีความสุขกับชีวิตที่แบบช้า ๆ ง่าย ๆ เหมือนอย่างที่เคยเป็นเมื่อเริ่มตั้งกำปง “เราเปิดประตูทิ้งไว้ คือ การแสดงความไว้วางใจที่เรามีต่อกัน"
น้ำท่วม

ที่ผ่านมากำปงถูกน้ำท่วมอย่างต่อเนื่อง เมื่อฝนตกหนักตรงกับช่วงน้ำขึ้น น้ำท่วมฉับพลันเช่นนี้ส่งผลให้พื้นที่ลุ่มต่ำอย่างกัมปงโลรงบ่วงก๊ก ระดับน้ำในท่อระบายน้ำและลำคลองเพิ่มสูงขึ้นจนไม่สามารถระบายออกได้เร็วพอทำให้เกิดน้ำท่วม ในช่วงคริสต์ทศวรรษ 1970 มีการสร้างคลองที่ถนนเจอราล์ด (Gerald Drive) เพื่อพยายามแบ่งลดหรือซับน้ำจากน้ำท่วม อย่างไรก็ตามพิสูจน์แล้วว่ายังไม่เพียงพอเมื่อต้องเผชิญกับอุทกภัยขนาดใหญ่ ขณะนี้พื้นที่ยังคงได้รับผลกระทบจากน้ำท่วมซึ่งล่าสุดเกิดขึ้นใน พ.ศ. 2549 แผนการปรับปรุงระบบระบายน้ำและการยกระดับพื้นดินมูลค่า 10 ล้านดอลลาร์ถูกยกเลิกเนื่องจากมีการกล่าวกันว่าเป็นโครงการที่ไม่มีประสิทธิภาพสำหรับชุมชนที่มีขนาดเพียง 28 ครัวเรือน
สื่อและการรับรู้

ในภาพยนตร์สารคดี Selak Kain The Last Kampong ได้เผยแพร่เรื่องราวของ กัมปงโลรงบ่วงก๊ก ที่ได้รับการออกอากาศทางช่อง Arts Central ซึ่งเป็นช่องสถานีโทรทัศน์แห่งชาติ สารคดีได้เน้นไปที่การดิ้นรนของผู้อยู่อาศัยเพื่อรักษาวิถีชีวิตในกำปงของพวกเขาในช่วงของศตวรรษที่ 21 สารคดีสอดแทรกความทันสมัยและวิถีชีวิตของชาวกำปงเพื่อนำเสนอการการใช้ชีวิตคู่ขนานในกำปงกับในเมืองที่มีความเป็นสากลอย่างสิงคโปร์ และวิธีของผู้อยู่อาศัยทั้งวัยเยาว์และผู้สูงอายุในการปรับตัวให้เข้ากับการเปลี่ยนแปลงทั้งภายในและภายนอกกำปง ภาพยนตร์สารคดีนี้เป็นผลงานของ Ngee Ann Polytechnic ใน Project Pilot Showcase ใน พ.ศ. 2549 และยังเป็นรายการแนะนำประเทศสิงคโปร์ในหมวดสารคดีสำหรับนักศึกษาของ Consortium for Educational Communication ของอินเดีย
พื้นที่นี้เพิ่งถูกนำเสนอในบทความของ New York Times ในเดือนมกราคม พ.ศ. 2552 ที่พาดหัวว่า "สิงคโปร์เตรียมฮุบหมู่บ้านสุดท้าย" จากข่าวที่กำปงกำลังจะถูกรื้อถอนและพัฒนาในแผนแม่บท URA พ.ศ. 2551 (ค.ศ. 2008) ให้เป็นโรงเรียนใหม่ 2 แห่ง (ประถมและมัธยม) ถนนสายใหม่ที่เชื่อม Buangkok Drive กับ ถนน Yio Chu Kang รวมถึงการพัฒนาที่อยู่อาศัยที่ HDB บล็อก 990 - 999 ที่ไม่ได้เตรียมการสำรองที่ยู่อาศัยเพื่อชดเชยให้แก่ชาวกำปง  แผนการสร้างโรงเรียนสองแห่งและถนนดังกล่าวถูกยกเลิก และแทนที่ด้วยการเสนอแผนอนุรักษ์กำปงในเดือนธันวาคม 2558 พร้อม ๆ กับแนวทางการพัฒนาไปสู่สังคมในการลดการพึ่งพารถยนต์ส่วนบุคคล และแนวทางการควบรวมระบบโรงเรียนตั้งแต่ปี 2558
ใน พ.ศ. 2556 ในละครโทรทัศน์ของสิงคโปร์ เรื่อง Beyond มีการถ่ายทำฉากบางฉากในการอุปโลกน์ "Kampong Minpi" ในตอนที่ 10 และ 11 ที่พื้นที่นี้
ในช่วงวิกฤตโควิด-19 (พ.ศ. 25ุ63) ซึ่งรัฐบาลสิงคโปร์มีมาตรการปิดการเข้าออกชายแดน รัฐบาลจึงมีนโยบายส่งเสริมการท่องเที่ยวในประเทศ เช่น การแจกคูปองเงินสด การจัดแนะนำเส้นทางเดินเทรลฝั่งสู่ฝั่ง (NParks Coast-to-Coast Trail) และพัฒนาให้ กัมปงโลรงบ่วงก๊ก เป็นแหล่งท่องเที่ยวแห่งใหม่ โดยการนำเสนอวิถีการใช้ชีวิตในกำปงตามแบบพื้นเมืองดั้งเดิม เช่น การรีดผ้าด้วยเตารีดถ่าน การทำไอศกรีมหลอด การเล่นหนังยาง ซึ่งเมื่อเริ่มแรกชาวกำปงส่วนใหญ่ยังรู้สึกอึดอัดกับการเป็นจุดสนใจทางการท่องเที่ยว แต่ได้เปลี่ยนไปเป็นความภูมิใจในการดำรงไว้ซึ่งวิถีการใช้ชีวิตในกำปงดั้งเดิมแห่งสุดท้ายในเมืองนานาชาติที่ทันสมัยอย่างสิงคโปร์
การคมนาคม

กัมปงโลรงบ่วงก๊ก ตั้งอยู่ที่ถนน Yio Chu Kang สามารถเดินทางด้วย MRT ไปยังสถานีรถไฟฟ้าใต้ดิน Serangoon แล้วต่อรถประจำทางหมายเลข 70 หรือ 103 และลงที่ป้ายจอดรถ Church of St Vincent de Paul ระยะทางการเดินประมาณ 230 เมตร หรือ ด้วย MRT สาย North East ไปยังสถานีรถไฟฟ้าใต้ดินบ่วงก๊ก (Buangkok MRT Station) แล้วเดินเท้าบนถนน Buangkok Drive และต่อด้วยถนน Buangkok Link ระยะทางการเดินประมาณ 2.4 กม.
อ่านเพิ่ม

"A place and lifestyle trapped in time". The Straits Times. 1999-01-19.
"Alert: Flood could hit on March 21 to 23". The Straits Times. 2004-03-11. p. H1.
"Floods fail to wash away kampung's charm". The Straits Times. 2004-03-11. p. H2.
"No spare S10m? Get out the changkul". The Straits Times. 2004-03-17. p. H2.
"Relak! Flood-prone kampung Lorong Buangkok ...". The Straits Times. 2004-03-23. p. H1, H6, H10.
"Volunteers help tackle kampung's flood woes". The Straits Times. 2004-04-19.
"DPM Wong lauds 'kampung spirit' tack to boost bonding". The Straits Times. 2004-05-04.
Kor, Kian Beng (2004-03-08). "We told you so". The New Paper.
"Kampung calm". The New Paper. 2004-03-23.
Sim, Chi Yin (2004-03-23). "Kampunk weekend". The New Paper.
"Peace and quiet: Priceless". The New Paper. 2007-08-20.
แหล่งข้อมูลอื่น

แบบบ้านทั่วไปใน กัมปงโลรงบ่วงก๊ก
สะพานแห่งหนึ่ง ใน กัมปงโลรงบ่วงก๊ก
โรงเรียนวัฒโนทัยพายัพ

| โรงเรียนวัฒโนทัยพายัพ |
| --- | --- |
Wattanothaipayap School

ที่ตั้ง

22 ถนนบุญเรืองฤทธิ์ ตำบลหายยา อำเภอเมืองเชียงใหม่ จังหวัดเชียงใหม่ 50100
ข้อมูล
ชื่ออื่น: ว.พ. / W.P.
ชื่อเดิม: โรงเรียนสตรีประจำมณฑลพายัพ (25 มีนาคม พ.ศ. 2449; 118 ปีก่อน (2449-03-25))
ประเภท: โรงเรียนประจำจังหวัดของรัฐ โรงเรียนมัธยมศึกษาขนาดใหญ่พิเศษ
คติพจน์: บาลี: สุสิกฺขิตา อติจริยา (เรียนดี มีมารยาทงาม)
สถาปนา: 1 กรกฎาคม พ.ศ. 2464; 103 ปีก่อน (2464-07-01)
ผู้ก่อตั้ง: "เจ้าอินทวโรรสสุริยวงษ์" เจ้าผู้ครองนครเชียงใหม่ องค์ที่ 8  พระผู้พระราชทานนาม "สมเด็จพระศรีสวรินทิรา บรมราชเทวี พระพันวัสสาอัยยิกาเจ้า" (7 มกราคม พ.ศ. 2471)
รหัส: 50012002
ผู้อำนวยการ: นายพิพัฒน์ สายสอน
คณาจารย์: 125 คน
จำนวนนักเรียน: 2,805 คน[ต้องการอ้างอิง]
สี:   ฟ้า    ขาว
เพลง: มาร์ชฟ้า-ขาว
ดอกไม้: ดอกปีบ
เว็บไซต์: www.wattano.ac.th
โรงเรียนวัฒโนทัยพายัพ เดิมเคยเป็นโรงเรียนสตรีประจำมณฑลพายัพมาก่อน  ปัจจุบันเปิดทำการเรียนการสอนแบบสหศึกษาในระดับมัธยมศึกษา และใน พ.ศ. 2471 พระวรวงศ์เธอ พระองค์เจ้าทศศิริวงศ์ สมุหเทศาภิบาลมณฑลพายัพได้นำความกราบบังคมทูลเพื่อขอพระราชทานนามโรงเรียนจากสมเด็จพระพันวัสสามาตุจฉาเจ้า (พระราชอิสริยยศปัจจุบันคือ สมเด็จพระศรีสวรินทิราบรมราชเทวี พระพันวัสสาอัยยิกาเจ้า) โดยทรงพระกรุณาโปรดกล้าโปรดกระหม่อมพระราชทานนามโรงเรียนจากพระนามเดิม “สมเด็จพระนางเจ้าสว่างวัฒนา” ว่า “วัฒโนทัยพายัพ" (เป็นคำที่สนธิกันระหว่างคำว่า วัฒนา และ อุทัย)
ชื่อโรงเรียน

พ.ศ. 2449: โรงเรียนสตรีประจำมณฑลพายัพ "ยุพราชวิทยาลัย"
พ.ศ. 2471: โรงเรียนสตรีประจำมณฑลพายัพ "วัฒโนทัยพายัพ"
พ.ศ. 2476: โรงเรียนสตรีวัฒโนทัยพายัพ
พ.ศ. 2517: โรงเรียนวัฒโนทัยพายัพ
ประวัติ > โรงเรียนสตรีเจ้าหลวงประจำมณฑลพายัพ

โรงเรียนวัฒโนทัยพายัพ เป็นโรงเรียนสตรีของรัฐบาลแห่งแรกในจังหวัดเชียงใหม่  เปิดทำการสอนเมื่อวันที่ 25 มีนาคม พ.ศ. 2449 (ร.ศ. 125)  โดยพระราชดำริของเจ้าอินทวโรรสสุริยวงษ์ เจ้าผู้ครองนครเชียงใหม่ องค์ที่ 8  พระองค์มีพระราชประสงค์ที่จะก่อตั้งโรงเรียนสอนเด็กหญิงในนครเชียงใหม่ โดยทรงพระกรุณาโปรดให้ขุนอุปกรณ์ศิลปศาสตร์ ข้าหลวงธรรมการมณฑลพายัพ และนายพันตรีเจ้าไชยสงคราม กรมการเมืองเชียงใหม่ ติดต่อขอใช้คุ้มเจ้าเรือนคำ ถนนแม่ข่า เป็นที่ตั้งโรงเรียนและทรงรับอุปการะ โดยมีนางอบเชย เป็นครูใหญ่คนแรก วันเปิดทำการเรียนการสอนมีนักเรียนทั้งสิ้น 70 คน
ใน พ.ศ. 2457 ขุนอุปกรณ์ศิลปสาตร์ ธรรมการมณฑลพายัพ ดำเนินการให้เปิดทำการสอน ณ บริเวณบ้านพักธรรมการจังหวัดใกล้วัดดอกเอื้อง  ต่อจากนั้นหลวงอนุภาณสิศยานุสรรค์  ธรรมการมณฑลคนต่อมาดำเนินการต่อ โดยมีนางจำรัส  หงสกุล  เป็นครูใหญ่ และในปีถัดมา เมื่อโรงเรียนชายที่ตั้ง ณ คุ้มหลวง ข้างวัดดวงดีย้ายไป  โรงเรียนสตรีจึงได้ย้ายไปแทนที่ตามคำสั่งมณฑลพายัพ สมัยขุนเชิดวิชาครูเป็นธรรมการ เปิดทำการสอนครั้งแรก วันที่ 1 พฤษภาคม 2459 และได้ใช้ชื่อโรงเรียนว่า โรงเรียนสตรีประจำมณฑลพายัพ "ยุพราชวิทยาลัย" มีรองอำมาตย์โท ขุนอาจวิชาสรร เป็นครูใหญ่ ต่อมาใน พ.ศ. 2460 รื้ออาคารเรียนที่วัดดวงดี  ไปสร้างใหม่ในที่ดินของอำมาตย์ตรีเจ้าราชบุตร เสนาคลัง  บริเวณถนนพระปกเกล้าเป็นเจ้า (ปัจจุบันคือ ถนนพระปกเกล้า) ซึ่งเป็นที่ตั้งของวิทยาลัยอาชีวศึกษาในปัจจุบัน เปิดทำการสอนวันที่ 1 พฤษภาคม 2461
ในวันที่ 1 กรกฎาคม พ.ศ. 2464 หลวงวิสณฑ์ดรุณการ ธรรมการมณฑลพายัพ มีคำสั่งประกาศที่ 771 ให้แยกโรงเรียนสตรีประจำมณฑลพายัพ "ยุพราชวิทยาลัย" ที่มีครูใหญ่เพียงคนเดียว คือ รองอำมาตย์โทขุนอาจวิชาสรร โดยได้เพิ่ม นางเพิ่ม วิสณฑ์ดรุณการ รักษาการแทนครูใหญ่ และได้รับการยกฐานะเป็น โรงเรียนสตรีประจำมณฑลพายัพ รับนักเรียนสตรีตั้งแต่ชั้นประถมศึกษาปีที่ 1 และรับนักเรียนชายอายุไม่เกิน 12 ปีเต็ม